
 Nr. SC2018- 14527/20.06.2018



EXPUNERE DE MOTIVE 
PRIVIND OPORTUNITATEA PROIECTULUI DE HOTĂRÂRE – Privind schimbarea destinaţiei a unei  părţi din corpul de clădire cu destinaţia de Cămin  nr.1, respectiv parter şi etajul I  cu suprafaţa  de 843,39 mp, care aparţine Colegiului Tehnic „AZUR”, situat în Timişoara, str. Calea  Martirilor nr. 64 şi atribuirea acestuia în folosinţă  gratuită către  Inspectoratul  de Poliţie Judeţean Timiş pentru desfăşurarea activităţii Secţiei nr.  2 Poliţie



        Având în vedere HCLMT nr. 426/21.11.2017 privind propunerea de schimbare a destinaţiei spaţiului în suprafaţă de 843,39 mp  din Caminul nr. 1 cu P+3E al Colegiului Tehnic Azur, situat în Timişoara, str. Calea Martirilor nr. 64, în vederea atribuirii în folosinţă gratuită către  Inspectoratul  de Poliţie Judeţean Timiş – pentru desfăşurarea activităţii Secţiei nr.2, pe o perioada de 4 ani;
     Având în vedere Avizul conform nr.9555/05.06.2018 al Ministrului Educaţiei Naţionale privind schimbarea destinaţiei pe o perioadă de 4 ani, a unei  părţi din corpul de clădire cu destinaţia de Cămin nr.1, respectiv parter şi etajul I cu suprafaţa desfăşurată de 843,39 mp, care aparţine Colegiului Tehnic „AZUR”, situat în Timişoara, str. Calea Martirilor nr. 64, din spaţiu de învăţământ, în spaţiu necesar desfăşurării activităţii Secţiei  nr. 2 Poliţie;
     Având în vedere prevederile Legii nr.213/1998 privind bunurile proprietate publică – Anexa, pct. 29, cladirile, terenurilor în care îşi desfăşoară activitatea instituţiile publice de interes local fac parte din domeniul public  al statului şi al unităţilor administrativ-teritoriale;
     Având în vedere dispoziţiile art. 874 (1) Cod civil, dreptul de folosinţă asupra bunurilor proprietate publică se acordă cu titlu gratuit, pe termen limitat, în favoarea instituţiilor de utilitate publică;
     - Considerăm oportună iniţierea unui proiect de hotărâre privind schimbarea destinaţiei a unei  părţi din corpul de clădire cu destinaţia de Cămin  nr.1, respectiv parter şi etajul I  cu suprafaţa  de 843,39 mp, care aparţine Colegiului Tehnic „AZUR”, situat în Timişoara, str. Calea  Martirilor  nr. 64 şi atribuirea acestuia în folosinţă gratuită către Inspectoratul  de Poliţie Judeţean Timiş pentru desfăşurarea activităţii Secţiei nr.  2 Poliţie.

